7. Ansøgning om nedlæggelse af privat fællessti – [adresse], Ulstrup (Åben)
Tidl. politisk behandling
Forventet sagsgang
TM-U
Lovgrundlag
Bekendtgørelse af lov om private fællesveje § 71
SAGENS INDHOLD
Teknik- og Miljøudvalget skal i denne sag tage stilling til nedlæggelse af den private fællessti fra [adresse] 
til den offentlige parkeringsplads mellem [adresse] 19 i Ulstrup.
Ansøgningen er fremsendt af ejeren af [adresse] Ansøgningen om nedlæggelse af stiforbindelsen er 
begrundet med, at ansøger på [adresse] ikke anvender stiforbindelsen og derfor ikke ønsker at vedligeholde 
den.
[adresse] fra [adresse] til [adresse] fungerer som adgang for gående til og fra [adresse] og [adresse]. 
Kommunen har på baggrund af henvendelsen foretaget en besigtigelse for at kunne fastslå trafikmængden.
Ansøgningen har været i høring ved de vejberettigede på [adresse]. Der er modtaget to indsigelser i 
høringsperioden.
VURDERING
Teknik og Miljø vurderer, at stien er hensigtsmæssig for færdslen i området. Stien forbinder gående færdsel 
mellem [adresse] og [adresse], dvs. mellem Expedit-området og Dannebrogpladsen. Samlet set 
vurderer Teknik og Miljø derfor, at der ikke er grundlag for at nedlægge stien mellem [adresse] 19.
Det bemærkes, at [adresse] ikke opklassificeres, da vejen ikke har uvedkommende kørende færdsel. 
Mosevej er en blind vej på ca. 65 meter, der giver vejadgang fra [adresse] til få ejendomme. Der er 
alene stiforbindelse fra [adresse] til parkeringspladsen mellem [adresse] Mosevej fungerer derfor 
ikke som vejforbindelse mellem [adresse] og [adresse].
Ansøgeren har peget på den nærliggende [adresse] som alternativ stiforbindelse. Teknik og Miljø vurderer, 
at [adresse] kan benyttes af gående og cyklende trafikanter, men som grusvej er den et dårligt alternativ 
for gang- og synshandicappede personer. 
Ansøger har peget på, at stien i væsentlig grad trænger til istandsættelse. Det bemærkes, at Teknik og 
Miljø ikke har modtaget klager over stiens vedligeholdelse de seneste to år. Såfremt stiforbindelsen 
bevares, vil kommunen i tilfælde af, at stien mangler vedligeholdelse kunne rejse krav om istandsættelse 
af stiforbindelsen med hjemmel i privatvejsloven § 44 og § 47.
Efter privatvejsloven § 44 skal ejerne af de ejendomme, der grænser til en privat fællesvej og -sti, holde 
vejen/stien i god og forsvarlig stand i forhold til færdslens art og omfang.
Teknik og Miljø vurderer, at grundejerne på [adresse], [adresse], [adresse], [adresse] og 
[adresse] er forpligtet til at bidrage til vedligeholdelsen af stiforbindelsen.
Teknik- og Miljøudvalget
03-06-2021 08:00
Sagsnr. EMN-2021-00608
DokID: 2425173
Sagsbehandler prem
Teknik og Miljø vurderer umiddelbart, at en istandsættelse af stiforbindelsen vil medføre en samlet udgift 
for de vedligeholdelsesforpligtede grundejere i størrelsesorden 20.000 kr. Udgiften vil i tilfælde af uenighed 
blive fordelt mellem de vejberettigede af kommunen som vejmyndighed efter reglerne i privatvejsloven.
Hvis Favrskov Kommune træffer afgørelse om at nedlægge stien, kan afgørelsen påklages til 
Vejdirektoratet. En afgørelse om, at stien skal bevares, og en eventuel afgørelse om udgiftsfordeling, kan 
også påklages til Vejdirektoratet.
ØKONOMI
Der er ingen økonomiske konsekvenser for Favrskov Kommune, idet de vedligeholdelsesforpligtede 
grundejere vil skulle afholde udgifterne til en eventuel istandsættelse af stiforbindelsen.
INDDRAGELSE
Der vil blive informeret om afgørelsen til de vedligeholdelsespligtige vejberettigede.
Kommunen skal offentliggøre en påtænkt afgørelse om ikke at nedlægge den private fælles stiforbindelse 
mellem [adresse] og [adresse]. Afgørelsen skal samtidig meddeles til:
1. Ejere af ejendomme, der grænser til vejen.
2. Ejere af ejendomme, hvis adkomst eller rettigheder til vejen er tinglyst.
3. Ejere af andre ejendomme, som må antages at have vejret til vejen.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At der gives afslag på ansøgningen om nedlæggelse af den fælles stiforbindelse mellem [adresse] og 
[adresse] i Ulstrup.
BESLUTNING
Teknik- og Miljøudvalget, 3. juni 2021
Fraværende: Ingen
Godkendt.
Bilag
1.
[adresse] - ansøgning om nedlæggelse af privat fællessti (2431900)
2.
[adresse] Ulstrup - Nedlæggelse af privat fællessti - Kortskitse (2443540)
